CELEX: 32018R0121
Language: hr
Date: 2018-01-23 00:00:00
Title: Uredba Vijeća (EU) 2018/121 od 23. siječnja 2018. o izmjeni Uredbe (EU) br. 560/2014 o osnivanju zajedničkog poduzeća za bioindustriju (Tekst značajan za EGP. )

26.1.2018   
            
            
               HR
            
            
               Službeni list Europske unije
            
            
               L 22/1
            
         UREDBA VIJEĆA (EU) 2018/121
   od 23. siječnja 2018.
   o izmjeni Uredbe (EU) br. 560/2014 o osnivanju zajedničkog poduzeća za bioindustriju
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 187. i članak 188. prvi stavak,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:
   
               (1)
            
            
               Uredbom Vijeća (EU) br. 560/2014 (3) osnovano je zajedničko poduzeće za bioindustriju.
            
         
               (2)
            
            
               U članku 12. stavku 4. Statuta zajedničkog poduzeća za industriju, navedenog u Prilogu Uredbi (EU) br. 560/2014 („Statut”), navodi se da financijski doprinos članova zajedničkog poduzeća za bioindustriju koji nisu Unija troškovima poslovanja iznosi najmanje 182 500 000 EUR tijekom razdoblja predviđenog u članku 1. Uredbe (EU) br. 560/2014, odnosno od osnivanja zajedničkog poduzeća za bioindustriju do 31. prosinca 2024.
            
         
               (3)
            
            
               Bio-based Industries Consortium Aisbl („BIC”), član zajedničkog poduzeća za bioindustriju koji nije Unija, i dalje je spreman podupirati troškove poslovanja zajedničkog poduzeća za bioindustriju u iznosu predviđenom u članku 12. stavku 4. Statuta. Međutim, predložio je alternativni način financiranja preko financijskih doprinosa njegovih sastavnih subjekata na razini neizravnih djelovanja.
            
         
               (4)
            
            
               Cilj zajedničke tehnološke inicijative za bioindustriju da provodi aktivnosti suradnjom dionika duž čitavog vrijednosnog lanca bioindustrije, uključujući mala i srednja poduzeća, centre za istraživanja i tehnologiju te sveučilišta može se ostvariti samo ako se BIC-u i njegovim sastavnim subjektima omogući davanje financijskog doprinosa ne samo u obliku isplata zajedničkom poduzeću za bioindustriju, već i u obliku financijskih doprinosa neizravnim djelovanjima koja financira zajedničko poduzeće za bioindustriju.
            
         
               (5)
            
            
               Stoga je potrebno izmijeniti Statut da bi se BIC-u i njegovim sastavnim subjektima omogućilo davanje financijskog doprinosa u punom iznosu predviđenom u članku 12. stavku 4. Statuta tako da se omogući davanje tih doprinosa ne samo u obliku isplata zajedničkom poduzeću za bioindustriju, već i u obliku financijskih doprinosa neizravnim djelovanjima koja financira zajedničko poduzeće za bioindustriju te izvješćivanje zajedničkog poduzeća za bioindustriju o njima,
            
         DONIJELO JE OVU UREDBU:
   Članak 1.
   Članak 12. Statuta zajedničkog poduzeća za bioindustriju, kako je naveden u Prilogu Uredbi (EU) br. 560/2014, mijenja se kako slijedi:
   
               1.
            
            
               u stavku 3. točka (b) zamjenjuje se sljedećim:
               
                           „(b)
                        
                        
                           financijskih doprinosa članova koji nisu Unija ili njihovih sastavnih subjekata;”;
                        
                     
         
               2.
            
            
               stavak 4. zamjenjuje se sljedećim:
               „4.   Financijski doprinosi članova koji nisu Unija ili njihovih sastavnih subjekata troškovima poslovanja iz stavka 3. točke (b) iznose najmanje 182 500 000 EUR tijekom razdoblja predviđenog u članku 1. ove Uredbe.
               Ti se financijski doprinosi daju u obliku isplata zajedničkom poduzeću za bioindustriju ili u obliku financijskih doprinosa neizravnim djelovanjima koja financira zajedničko poduzeće za bioindustriju.”.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. siječnja 2018.
      
         
            Za Vijeće
         
         
            Predsjednik
         
         V. GORANOV
      
   
   
      (1)  Mišljenje Europskog parlamenta od 24. listopada 2017. (još neobjavljeno u Službenom listu).
   
      (2)  Mišljenje Europskoga gospodarskog i socijalnog odbora od 27. travnja 2017. (još neobjavljeno u Službenom listu).
   
      (3)  Uredba Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (SL L 169, 7.6.2014., str. 130.).